**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr.\_\_\_\_\_\_\_\_\_\_\_\_\_\_\_\_\_\_\_ 2025**

**PROIECT DE HOTĂRÂRE**

**pentru modificarea Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare prevederile:

* *Hotărârii Consiliului Judeţean Satu Mare nr. 5/2018, pentru modificarea Hotărârii Consiliului Județean Satu Mare nr. 115/2017 privind aprobarea proiectului „Silver - Mitigating the negative effects of hail in Satu Mare county”, a cheltuielilor legate de proiect și a parteneriatului aferent proiectului, cu completările şi modificările ulterioare*;
* *Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia,* modificată prin *Hotărârea Consiliului Judeţean Satu Mare nr. 119/2024,* respectivprin *Hotărârea Consiliului Judeţean Satu Mare nr. 184/2024,*

ținând cont de prevederile OUG nr. 36/2023 *privind stabilirea cadrului general pentru închiderea programelor operaționale finanțate în perioada de programare 2014 – 2020,* cu modificările și completările ulterioare;

în baza prevederilor art. 173 alin (5) lit. i) și lit. p) din OUG. nr. 57/2019 privind Codul administrativ,

în temeiul prevederilor art. 196 alin. (1) lit. a) și ale art. 182 alin (4) cu trimitere la art. 139 alin 3 lit. a) din OUG. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art I.**  Hotărârea Consiliului Județean Satu Mare nr. 167/2023 *privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia*, modificată prinHotărârea Consiliului Judeţean Satu Mare nr. 119/2024, respectiv prin Hotărârea Consiliului Judeţean Satu Mare nr. 184/2024, se modifică după cum urmează:

1. ***Art. 1 se modifică și va avea următorul cuprins:***

***„Art. 1****. Se aprobă implementarea proiectului* ***„SILVER Mitigating the negative effects of hail in Satu Mare county”, cod proiect ROHU102****, până la data de* 31.12.2025.**”**

Celelalte articole ale Hotărârii Consiliului Județean Satu Mare nr. 167/2023 *privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia*, modificată prinHotărârea Consiliului Judeţean Satu Mare nr. 119/2024, respectiv prin Hotărârea Consiliului Judeţean Satu Mare nr. 184/2024, rămân nemodificate.

**Art. II.** Cu ducerea la îndeplinire a prezentei se încredințează Direcția Dezvoltare Regională și Direcția Economică din cadrul Aparatului de specialitate al Consiliului Județean Satu Mare.

**Art. III.** Prezenta hotărâre se comunică Direcției Dezvoltare Regională și Direcției Economice din cadrul Aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2025**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./Tehn. L.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_ 2025**

**REFERAT DE APROBARE**

**pentru modificarea Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

Programul INTERREG V-A România-Ungaria finanțează intervenții transfrontaliere, în vederea exploatării potențialelor și abordării provocărilor comune în județele aflate la granița dintre România și Ungaria.

Proiectul intitulat SILVER propune dezvoltări în domeniul combaterii unui fenomen de risc major, cel al căderilor de grindină, prin realizarea unei rețele județene de atenuare a efectelor grindinei. Stațiile automate de generatoare terestre, precum şi modulul informatic de operare a generatoarelor, elementele de bază din care se compune rețeaua județeană de atenuare a efectelor grindinei au fost realizate conform contractului nr. 522/2021.

Cadrul legal al desfăşurării activităților de intervenții active în atmosferă, precum şi structura și managementul entităţilor abilitate pentru aceste intervenţii active în atmosferă, în special Sistemului Național Antigrindină și de Creștere a Precipitațiilor (SNACP), a impus necesitatea încheierii unui Acord de Cooperare între UAT Judeţul Satu Mare şi Autoritatea pentru Administrarea Sistemului Naţional Antigrindină şi de Creştere a Precipitaţiilor, aprobat prin Hotărârea Consiliului Judeţean Satu Mare nr. 98/13.06.2024, prin care s-a stabilit că activităţile de mentenanţă şi operare a reţelei judeţene de atenuare a efectelor grindinei vor cădea în integritate în sarcina UAT Judeţul Satu Mare.

Având în vedere faptul că până în prezent Unitățile de combatere a Căderilor de Grindină din structura SNACP nu sunt în exploatare operațională, se impune prelungirea perioadei de implementare a proiectului până la data de 31.12.2025, având în vedere dubla obligaţie a Judeţului Satu Mare de a asigura funcționalitatea reţelei judeţene de atenuare a efectelor grindinei, asumată prin proiectul Silver, precum şi cea de a respecta legislaţia din domeniul intervenţiilor active în atmosferă şi a preda reţeaua către SNACP în urma devenirii operaţionale a structurilor relevante ale acestuia în judeţul Satu Mare.

Astfel, în scopul îndeplinirii integrale a obiectivelor și indicatorilor asumați prin proiect și în vederea asigurării funcționalității proiectului, cu respectarea prevederilor OUG 36/2023 privind stabilirea cadrului general pentru închiderea programelor operaționale finanțate în perioada de programare 2014-2020, cu modificările şi completările ulterioare,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**adoptarea proiectului de hotărâre pentru modificarea Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

**INIŢIATOR:**

**PREŞEDINTE,**

**Pataki Csaba**

Red./Tehn. B.B.M.Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_ 2025**

**RAPORT DE SPECIALITATE**

**pentru modificarea Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia**

UAT Judeţul Satu Mare implementează proiectul **ROHU102 „Silver – Mitigating the negative effects of hail in Satu Mare county“**, finanţat prin Programul INTERREG V-A România-Ungaria, în parteneriat cu Serviciul Național de Meteorologie din Ungaria (Országos Meteorológiai Szolgálat).

Acest proiect are ca obiectiv principal reducerea efectelor negative ale fenomenului de grindină atât în frecvență, cât și în intensitate, prin realizarea unei reţele judeţene de stații automate de generatoare terestre (SAGT), precum şi a unui modul informatic de operare a generatoarelor. Aceste elementele de bază din care se compune reţeaua judeţeană de atenuare a efectelor grindinei au fost realizate conform contractului nr. 522/2021. Rețeaua este compusă din 40 de stații automate de generatoare terestre automatizate amplasate pe întreg teritoriul județului Satu Mare, formând o rețea uniformă cu un modul de operare online.

Cadrul legal al desfășurării activităților de intervenții active în atmosferă, precum şi structura și managementul entităților abilitate pentru aceste intervenții active în atmosferă, în special Sistemului Național Antigrindină și de Creștere a Precipitațiilor (SNACP) sunt reglementate prin:

* Legea nr. 173 din 2008, privind intervențiile active în atmosferă,
* Hotărârea de Guvern nr. 601 din 2009, privind aprobarea Regulamentului de organizare şi funcţionare al Administraţiei Sistemului naţional antigrindină şi de creştere a precipitaţiilor, a Structurii organizatorice a Administraţiei Sistemului naţional antigrindină şi de creştere a precipitaţiilor şi a unităţilor din subordine, precum şi a Normelor metodologice de aplicare a Legii nr. 173/2008 privind intervenţiile active în atmosferă.

Conform prevederilor actelor normative citate, rețeaua județeană realizată în cadrul proiectului Silver va putea fi operată numai în urma integrării sale în SNACP, iar integrarea unor astfel de reţele se face ca „grupuri de combatere independente”. Conform prevederilor art. 5 ale Anexei nr. 2 la H.G. nr. 601 din 2009 „Grupurile de combatere independente ... intră în structura Centrelor zonale de coordonare şi sunt coordonate tehnic şi operativ prin acestea.” Ca urmare, activitatea prevăzută inițial prin proiect de a asigura mentenanța şi operarea rețelei județene de atenuare a efectelor grindinei se va putea asigura numai în urma formării şi funcționalizării Centrului zonal de coordonare din cadrul SNACP cu centrul în Satu Mare.

Având în vedere faptul că până în prezent Unitățile de combatere a Căderilor de Grindină din structura SNACP nu sunt în exploatare operațională, se impune prelungirea perioadei de implementare a proiectului până la data de 31.12.2025, având în vedere dubla obligaţie a Judeţului Satu Mare de a asigura funcționalitatea reţelei judeţene de atenuare a efectelor grindinei, asumată prin proiectul Silver, precum şi cea de a respecta legislaţia din domeniul intervenţiilor active în atmosferă şi a preda reţeaua către SNACP în urma devenirii operaţionale a structurilor relevante ale acestuia în judeţul Satu Mare.

Astfel, în scopul îndeplinirii integrale a obiectivelor și indicatorilor asumați prin proiect și în vederea asigurării funcționalității proiectului, termenul de finalizare a proiectului va fi 31.12.2025, cu respectarea prevederilor OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020.

Ca urmare este necesară asigurarea resurselor bugetare pentru asigurarea serviciilor de mentenanţă a reţelei judeţene de atenuare a efectelor grindinei anuale, o obligaţie oricum asumată prin proiectul Silver pentru anii următori implementării activităţilor proiectului. Aceste servicii se vor asigura prin contractarea printr-un acord-cadru multianual a serviciilor de mentenanţă necesare (Servicii de dispecerat/supraveghere; Servicii de transport SAGT-uri; Servicii de transport materiale / componente; Furnizare şi stocare material activ necesar funcţionării; Furnizare componente necesare; Servicii de depanare SAGT-uri pe teren; Servicii

de mentenanţă componente SAGT la sediul furnizorului; Servicii de mentenanță suport informatic, inclusiv asigurare abonament de servicii de date; Așteptare).

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre pentru modificarea Hotărârii Consiliului Judeţean Satu Mare nr. 167/2023, privind aprobarea finalizării proiectului „SILVER Mitigating the negative effects of hail in Satu Mare county”, cod proiect ROHU102 și a cheltuielilor estimate în vederea asigurării funcționalității acestuia.**

**Director executiv, Șef serviciu Managementul proiectelor,**

**Ştern Felicia Cristina Barta Bianca Melania**

**Vizat juridic,**

**cons. jr. Leș Lavinia Ramona**

**Red./Tehn. B.B.M.Exemplare 5**